Ferenc Puskás
Ferencas Purčeldas Biro (Ferenc Purczeld Biró), geriau žinomas kaip Ferencas Puškašas (Ferenc Puskás ; g. 1927 m. balandžio 1 d. – 2006 m. lapkričio 11 d.) – Vengrijos futbolininkas ir treneris, savo laiku vienas geriausių pasaulio futbolininkų, pirma tarptautinė sporto superžvaigždė. Iš viso per karjerą įmušė 806 įvarčius ir užima ketvirtą vietą sąraše. Ferencas Puškašas žaidė kaire koja, taip pat mokėdavo tiksliai užbaigti atakas ir stipriai smūgiuoti iš toli. Būdavo kūrybingas aikštelėje. Būdamas šešiolikos metų futbolininko karjerą pradėjo „Budapest Honvéd FC“ klube, kuriame praleido 13 metų ir pelnė 352 įvarčius. 1956 m. buvo suspenduotas FIFA aštuoniolikai mėnesių už tai, kad atsisakė grįžti į Budapeštą, kuriame TSRS numalšino revoliuciją. 1958 m. Puškašas po aštuoniolikos mėnesių pertraukos grįžo į futbolą ir sutiko atstovauti Madrido Real komandai, su kuria šešis kartus nugalėjo Ispanijos čempionate ir tris kartus Čempionų lygoje. Jis tapo 1952 m. olimpiniu čempionu ir nuvedė Vengrijos rinktinę iki 1954 m. pasaulio čempionato finalo; šiame čempionate Puškašas buvo pripažintas geriausiu turnyro žaidėju. Kaip puolėjas, jis pelnė 84 įvarčius už Vengrijos rinktinę. F. Puškašas laimėjo tris Europos Taures (1959, 1960, 1966 m.), 10 nacionalinių čempionatų (5 Vengrijos ir 5 Ispanijos) ir 8 individualius apdovanojimus. 1961 m. priėmė Ispanijos pilietybę, šios šalies rinktinėje sužaidė 4 rungtynes (iš jų 3 1962 m. pasaulio čempionate), tačiau įvarčiais nepasižymėjo. Baigęs futbolininko karjerą, Puškašas tapo treneriu. Daugiausia pasiekimų pelnė būdamas „Panathinaikos AO“ treneriu 1970–1974 m. Jo vardu pavadintas Ferenco Puško stadionas Budapešte. 2004 m. Ferencas Puškašas Pelė buvo įtrauktas į FIFA šimtmečio geriausių pasaulio žaidėjų sąrašą. Mirė 2006 m. nuo plaučių uždegimo.